Boere wat besproei uit die Kougadam sal vir eers met slegs 20% van die normale besproeiingskwota moet voortboer ná die Departement van Water en Sanitasie (DWS) goedkeuring vir die versoek om ’n verhoging tot die kwota weerhou het.
Boere in die droogte geteisterde Gamtoosriviervallei het slegs ’n vyfde van hul gewone besproeiingswatertoekenning vir die nuwe boekjaar ontvang.
“Ons het nie alternatiewe opsies as die Kougadam opdroog nie. Dan is dit nag vir ons.” Só sê mnr. Petrus du Preez, voorsitter van die Gamtoos-boerevereniging oor die lot van besproeiingsboere in die omgewing.
Die reën wat onlangs oor die Kougadam se opvanggebied geval het, was nie genoeg om die damvlak op te stoot nie.